Smrek (rod)

Smrek (lat. Picea) je rod z čeľade borovicovité (Pinaceae). 

Má vyše 40 druhov, rastúcich v miernom a subpolárnom pásme severnej pologule.

Názov Picea 
Latinský názov Picea môže označovať jednak rod, ktorý je predmetom tohto článku, a jednak jeho časť (podrod, sekciu a podobne) - o tom pozri nižšie v kapitole Systematika. 

V 18. a 19. storočí sa názvom Picea niekedy označoval rod jedľa, najmä jedľa biela - k tomu pozri vysvetlenie v článku smrek obyčajný.

Systematika

Druhy 
Podľa jedného z možných systémov sa rod delí na tieto recentné druhy (vrátane hybridov):
 smrek obyčajný [slov. synonymá pozri v článku o druhu] (Picea abies/Picea excelsa) – vrátane Picea alpestris
 Picea albertiana
 smrek dvojfarebný/smrek Alcockov (Picea alcoquiana/Picea bicolor)
 smrek drsný (Picea asperata)
 smrek oranžový (Picea aurantiaca)
?Picea austropanlanica 
 smrek čínsky (Picea brachytyla)
 smrek kalifornský/smrek Brewerov (Picea breweriana)
 Picea chihuahuana
 Picea crassifolia
 smrek Engelmannov (Picea engelmannii)
 Picea farreri
 Picea fennica
 Picea glehnii
 smrek ezoský/smrek ajanský (Picea jezoensis) - vrátane bývalého druhu smrek hondonský (Picea hondoensis)
 Picea koraiensis
 smrek Kojamov (Picea koyamae)
 smrek biely/smrek sivý/smrek kanadský (Picea laxa/Picea glauca/Picea alba) 
 smrek liťianský (Picea likiangensis) – vrátane Picea balfouriana
 Picea linzhiensis
 Picea lutzii
 smrek čierny (Picea mariana/Picea nigra)
 smrek trpasličí/smrek mariorika (Picea mariorika)
 Picea martinezii
 smrek Maximovičov (Picea maximowiczii)
 smrek Meyerov (Picea meyeri)
 smrek jüšanský (Picea morrisonicola)
 Picea moseri
 smrek chupejský (Picea neoveitchii)
 Picea notha 
 smrek sibírsky (Picea obovata) 
 smrek omorikový/smrek omorika/omorika/smrek balkánsky (Picea omorika) 
 smrek východný/smrek kaukazský (Picea orientalis)
 smrek chvostovitý (Picea polita/Picea torano) 
 smrek pichľavý/smrek strieborný (Picea pungens)
 smrek purpurový (Picea purpurea)
 smrek púčikatý (Picea retroflexa)
 smrek červený (Picea rubens/Picea rubra)
 Picea saaghii
 smrek Schrenkov (Picea schrenkiana) 
 smrek sitkanský (Picea sitchensis/Picea falcata) 
 Picea smithiana
 smrek východhimalájsky (Picea spinulosa)
 Picea wilsonii

Naddruhové taxóny 
V tradičných systémoch sa zvyknú vyššie uvedené druhy zgrupovať do sérií, tie do podsekcií, tie do sekcií a tie do podrodov. V niektorých systémoch je úroveň podrod vynechaná a nahrádza ju úroveň sekcia. Niektoré systémy sa delia len na sekcie alebo len na podsekcie. Typické delenie je takéto:

rod smrek (Picea):
podrod/sekcia Picea:
sekcia/podsekcia Picea/Eupicea/Morinda
podsekcia/séria Picea - typovým druhom je Picea abies
podsekcia/séria Marianae/Rubentes - typovým druhom je Picea rubens
sekcia/podsekcia Omorika/Omorica/Omorikae - typovým druhom je Picea omorika
podrod/sekcia Casicta:
sekcia/podsekcia Sitcha/Sitchenses - typovým druhom je Picea sitchensis
sekcia/podsekcia Pungentes - typovým druhom je Picea pungens

Iné delenia sú napr.:
- Ran et al. 2006 majú delenie rodu na niekoľko nepomenovaných kládov (odlišných od vyššie uvedených sekcií).
 - Mikkola 1969 má delenie rodu na len dve sekcie: Abies (pozor na zámenu s rovnomenným rodom) a Omorika
 - Willkomm 1887 (a po ňom viacerí ďalší až do konca 20. storočia) má delenie na len dve sekcie: Eupicea a Omorika (Casicta je rozdelené medzi tieto dve sekcie). V tomto delení sekcia Eupicea má štvorhranné, na priereze štvorcové až kosoštvorcové ihlice s radmi  prieduchov na všetkých štyroch stranách; patrí do nej napr. Picea abies, Picea laxa, Picea pungens, Picea orientalis, Picea mariana . Sekcia Omorika má sploštené ihlice, na líci zelené, na rube s belavými pásmi sústredených  prieduchov; patrí do nej najmä Picea omorika, Picea jezoensis a Picea sitchensis.

Iné projekty

Zdroje 

Borovicovité
Ihličnaté stromy